
A Magyar Honvédség katonai vezetői kiválasztási rendszere, fejlesztési lehetőségei

A Magyar Honvédség esetében a harcoló beosztásokat ellátó tisztek kiválasztása más szervezetektől eltérően a BSc képzést megelőzően történik. Azok, akik elvégzik a katonai vezetői alapszakot kerülnek majd ki műveleti területre, ahol lehet, hogy életről és halálról kell dönteniük. Közülük kerülnek ki azok a magas beosztású katonai vezetők is, akik a szervezetet vagy annak magasabb egységeit vezetik majd, mert olyan speciális tudásanyagot sajátítanak el, amely megszerzése máshol nem lehetséges.
Jelenleg az alkalmassági vizsgálatokon megfeleltek esetében az érettségi pontok döntenek a bekerülésről. Így a nagyobb tárgyi tudással rendelkezők kerülnek felvételre a magasabb vezetői kompetenciákkal rendelkezők helyett. Dolgozatomban ismertetem a Magyar Honvédség és más országok kiválasztási rendszerét, az alkalmazott eljárásokat és ezek alapján teszek ajánlást a fejlesztési lehetőségekre.



